11. janúar fyrir 11 árum

Á morgun föstudaginn 11. janúar verður Gelgjan mín 11 ára.

Þennan dag árið 1997 gerði hún heiðarlega tilraun til að koma í heiminn hina hefðbundnu leið en hafði ekki erindi sem erfiði. Móðirin virkaði ekki eins og ætlast er til og auk þess var þetta svokölluð andlitsfæðing, þ.e. í staðinn fyrir að hvirfillinn sneri niður var það andlitið. Ekki á mér sko, heldur á barninu.

útvíkkunin gekk ekki eftir. Ég náði aldrei meiru en 3 í útvíkkun held ég. Eftir að teymið í kringum mig hafði ofgert barninu; hjartsláttur þess dottið niður hvað eftir annað og andlit þess gekk alltaf lengra og lengra niður í grindina við harðar hríðarnar, kom hún Hildur læknir, bjargvættur okkar, og hundskammaði liðið. Ég var mænudeyfð með hraði og skutlað upp á skurðstofu. Og þrátt fyrir að ég lægi galopin á skurðarborðinu gekk ekkert að ná barninu út því hún hafði gengið svo langt niður í grindina að hún sat föst. Það liðu krítískar mínútur og á endanum brá snillingurinn hún Hildur á það ráð að skera á vöðva hjá mér til að rýmka um barnið og þannig náðu hún henni út.

Enginn grátur heyrðist og panikkið var svo mikið að það gleymdist að segja okkur hvort kynið það var. Þegar barnið heyrðist loksins gráta fór ég að væla og spurði snökktandi einhverja grænklædda veru sem stóð yfir mér hvort ég hefði eignast strák eða stelpu.

Ji minn sagði veran. Var ekki búið að segja ykkur það?

Á vinstri upphandlegg litlu stúlkunnar var smávegis skurður því hnífurinn lenti í henni þegar ég var skorin. Þessi skurður var örstuttur og fínlegur en klemmupásturinn sem var notaður til að loka honum virkaði ótrúlega stór á litla handleggnum.

11 árum seinna hefur örið vaxið með gelgjunni og er ekki lengur stutt en hárfínt er það. Hvít línan hlykkjast upp eftir handleggnum og er skemmtileg áminning. Ekki síst um það hversu heppin við vorum þennan dag að hafa lækni sem telur ekki að &#39;&#39;eðlileg&#39;&#39; fæðing sé eitthvað sem þurfi að þrautreyna þar til allt er komið í óefni.

Oft hef ég hugsað hvað ég er fegin að það var ekki fæðing Hins Einhverfa sem gekk svona. Ég hefði ekki viljað þurfa að lifa með þeim efasemdum að súrefnisskortur eða önnur mistök í fæðingu hefðu orsakað hans fötlun.

Í fyrramálið mun fjölskyldan vekja Gelgjuna með afmælissöng, ristuðu brauði og heitu kakói. Ég er búin að tilkynna Bretanum og Unglingnum að þeir þurfi að vera vel vaknaðir upp úr sjö og uppskar miður vinsamlegt augnaráð. Sá Einhverfi mun líklega verða vaknaður á undan okkur öllum en það er lítil hætta á að hann þjófstarti partýinu.

Fyrri ummæli:
Þetta hefur aldeilis verið erfitt. Þekki unga stúlku sem gekk í gegnum svipað í hittifyrra, barnið dó, hún var látin rembast of lengi og sú litla sat föst í fæðingarveginum of lengi. Í dag er stúlkan búin að eignast annað barn og allt gekk vel. Til hamingju með gelgjuna þína. Eigið ljúfan morgundag

Til hamingju með að rembast fyrir 11 örum til að skila okkur þessari yndislegu Gelgju þinni semsagt þinni yndislegu dóttir þú þarna yndislega kona Nick.

Já til hamingju fjölskylda með daginn

||

Til hamingju með dóttur þína í dag. Megi hún eiga góðan dag í tilefni dagsins.

||

Til hamingju með litlu/stóru elskuna þína

Ég fékk sting í hjartað yfir klemmu plástrinum á handleggnum...

Ég fór heldur ekki hærra en 3 í útvíkkun.. en ég var látin fara mjög fljótt í myndatöku, alveg að drepast úr verkjum, svo mikið að ég ældi á gólfið meðan ég var í myndatökunni..

Hjúkkan alveg geðveikt pirruð: "Þú verður að vera kyrr.."

||

Nú get ég sagt til hamingju með daginn May

Hugsaðu þér Jóna hún er bara 11 og þú kallar hana gelgju! Annars veit ég ekkert hvenær á að byrja á því en það gildir víst annað með táninga og ég á bara einn eftir og annar af næstu kynslóð á eftir tekinn við.

Samkvæmt orðabókinni þýðir "gelgja" kinnbein í fiski eða magur karl eða kona - og svo í 3. skýringu þýðir það í hlýlegu skopi unglingur einkum stúlka á gelgjuskeiði.

Njótið gelgjunnar !

||

Til hamingju með dúlluna, elsku Jóna mín. Mér finnst spennandi að fygjast með henni af því hún er jafngömul sumum.

Ekki syngja of hátt.

||

Ef þú hefðir vitað af gula Banana Boat E-gelinu værirðu ekki með ör í dag. Það eyðir örum sem eru yngri en 2ja ára. Núna er það aðeins of seint. Þar fyrir utan er bara flott að mæður hafi tákn um jafn stóra merkisatburði og fæðingu barns.

||

Til hamingju með Gelgjuna

||

Innilegar hamingjuóskir með skvísuna þína, hún var samt heppin með móður þó að einhverjar græjur virkuðu ekki á ögurstundu. Mér sýnist allt annað virka súpervel.

Fjandi voru þeir samt seinir að grípa inn í !

Knús Jóna mín

||

Til hamingju með dótturina

||

&#39;Eg gleymi seint látunum sem urðu þennan morgun fyrir 11 árum

Þegar hún frænka mín var að reyna að komast í heiminn.

Til hamingju með dagin, megið þið öll eiga góðan dag

Stórt knús og margir kossar til ykkar allra

Kveðja

Anna systir

||

Til hamingju með dótturina Vona að þið eigið frábæran afmælisdag saman

||

Til hamingju með daginn

||

Til hamingju með dótturina

||

||

Til hamingju með Gelgjuna .hafið stuð í dag

Kv

Sigga

||

Til hamingju með gelgjuna

||

Til hamingju með gelgjuna eigið frábæran afmælisdag

||

Til hamingju með stelpuna þína, og allt hitt liðið.

||

Til hamingju með stúlkuna þína og ég vona að hún eigi góðan afmælisdag !

||

Já, til hamingju með daginn.

||

Til hamingju með daginn.

||

Til hamingju með stelpuna

||

Til hamingju með stelpuna þína.

||

Til hamingju með daginn

1977 eignaðist ég mitt fyrsta barn, það var einmitt andlitsfæðing, hún var dregin út með töngum, úfffffffff erfitt

Ummæli:
Til hamingju með dömuna! Já og Gleðilegt ár til handa þér og þínum

Verkefni: Særandi eða ekki
Merking: Ekki særandi